《邹志新追路至甬桥有买田之约三衢道中作诗寄之》
宋代·孙觌

首路冰雪严，过家梅柳动。故人一笑隔，千里劳远梦。

夫君具眼只，阅世妙百中。嗜好和酸咸，不与俗人共。

我老卧瘴氛，摧挠谗夫众。败履谁见收，乘槎子宜从。

归袖风中翻，翩若孤云纵。殷勤三日别，折柳天下送。

那知汉网疏，欲问周鼎重。江皋两牛鸣，塞垒万弦控。

终当受一廛，竟欲邻二仲。请师樊迟圃，共抱汉阴瓮。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。